cyanic-selkie/wikianc huggingface dataset:
சல்மா சோபன்
பின்னணி
சல்மா 1937 ஆம் ஆண்டு இலண்டனில் பிறந்தார். இவருடைய தந்தை முகமது இக்ரமுல்லா, பாக்கித்தானின் முதல் வெளியுறவு செயலாளராவார். தாயார் சைசுதா சுக்ரவர்த்தி இக்ராமுல்லா, பாக்கித்தானின் அரசியலமைப்பு சபையின் முதல் இரண்டு பெண் உறுப்பினர்களில் ஒருவராக இருந்தார். பின்னர் ஐ.நா மற்றும் மொராக்கோவுக்கான தூதராக பாக்கித்தானின் பிரதிநிதியாக பணியாற்றினார். இவரது தாயார் பேகம் கல்கத்தாவின் சுக்ரவர்த்தி குடும்பத்தைச் சேர்ந்தவர். அவரது தாய் வழியில் சோபன் வங்காள முதல்வரும் பாக்கித்தான் பிரதமருமான உசைன் சகீத் சுராவர்த்தியின் மருமகள் ஆவார். இவரது தந்தை வழியில் இந்தியாவின் துணைத் தலைவரும் இந்தியாவின் தலைமை நீதிபதியுமான முகம்மது இதயத்துல்லாவின் மருமகள் ஆவார்.
சல்மா 1962 ஆம் ஆண்டில் பொருளாதார நிபுணரான இரகுமான் சோபனை திருமணம் செய்துகொண்டார். இவர்களுக்கு மூன்று மகன்கள் பிறந்தனர். அவர்களின் மூத்த மகன் தைமூர் 1981 ஆண்டு 18 வயதில் ஒரு விபத்தில் இறந்தார். இவர்களின் இரண்டாவது மகன் பாபர் ஐக்கிய நாடுகள் வளர்ச்சித் திட்டத்தில் பணிபுரிகிறார். இளைய மகன் இயாபர் சோபன் வங்காளதேச ஆங்கில நாளிதழான டாக்கா டிரிப்யூனின்  தலைமை ஆசிரியராவார். சோபனின் சகோதரி சோர்ர்டானின் இளவரசி சர்வத் ஆவார். இவருக்கு எனம் என்ற சகோதரனும் நாசு என்ற இன்னொரு சகோதரியும் உள்ளனர்.
கல்வி மற்றும் தொழில்
சல்மா சோபன் இங்கிலாந்தில் உள்ள வெசுடன்பேர்டு பள்ளியில் கல்வி பயின்றார். 1958 ஆம் ஆண்டு கேம்பிரிட்ச்சின் கிர்டன் கல்லூரியில் சட்டம் பயின்றார். 1959 ஆம் ஆண்டு வழக்கறிஞர்கள் லிங்கன் சங்கத்திற்கு வாதாட அழைக்கப்பட்டார். பிறகு கராச்சியில் உள்ள ஒரு சட்ட நிறுவனத்தில் வேலை செய்யத் தொடங்கினார். எம்/எசு சர்ரிட்சு & பீச்செனோ எனும் அமைப்பிற்கு உயர் நீதிமன்றத்தில் சட்ட உதவியாளராக பயிற்சி பெற்றார். திருமணத்திற்குப் பிறகு 1962 ஆம் ஆண்டு முதல்  டாக்கா பல்கலைக்கழகத்தில் சட்டப் பிரிவில் பேராசிரியராக கற்பிக்கத் தொடங்கி 1981 ஆம் ஆண்டு வரை பணியாற்றினார். 1974 ஆம் ஆண்டில் இவர் வங்க தேச சட்டம் மற்றும் சர்வதேச விவகார நிறுவனத்தில் ஆராய்ச்சியாளராக  நியமிக்கப்பட்டார். பின் உச்ச நீதிமன்ற சட்ட அறிக்கைகளைத் திருத்தும் பொறுப்பு வகித்தார்.
மனித உரிமைகள் செயல்பாடு
சல்மா சோபன் 1986 ஆம் ஆண்டில் ஐன் ஓ சாலிசு கேந்திரா  என்ற மனித உரிமை அமைப்பை  தனது  எட்டு தோழர்களுடன் சேர்ந்து நிறுவினார். இந்த அமைப்பின் நிர்வாக இயக்குநராக 2001 ஆம் ஆண்டில் பணியாற்றினார். 2000 ஆம் ஆண்டில் அனன்யா பத்திரிகை விருதையும், பெண்களின் உரிமைகளைப் பாதுகாப்பதில் அர்ப்பணிப்புக்காக, நியூயார்க்கைச் சேர்ந்த மனித உரிமைகளுக்கான வழக்கறிஞர்கள் குழுவின் விருதையும் வென்றார். மேலும் 2001 ஆம் ஆண்டு வங்கதேச சட்ட உதவி மற்றும் சேவை அறக்கட்டளை வாரியத்திற்கும், வங்காளதேசம் ஊரக முன்னேற்றக் குழு மற்றும் நிசெரா கோரி ஆகிய நிறுவனங்களுக்கும் சல்மா சோபன் தேர்ந்தெடுக்கப்பட்டார். 2001 ஆம் ஆண்டில் சமூக மேம்பாட்டுக்கான ஐக்கிய நாடுகளின் ஆராய்ச்சி நிறுவனத்தின் வாரியத்தில் பணியாற்றினார். சல்மா சோபன் மூன்று சர்வதேச பெண்ணிய வலைப்பின்னல்களில் உறுப்பினராக உள்ளார். ஆசியா பசிபிக் பெண்கள் சட்டம் மற்றும் மேம்பாடு, முசுலீம் சட்டங்களின் கீழ் வாழும் பெண்கள் மற்றும் போட்டி கனடா போன்ற பல்வேறு அமைப்புகளில் உறுப்பினராக இருந்தார்.
சல்மா சோபனின் வங்காளதேசத்தில் பெண்களின் சட்ட நிலை என்ற நூல் 1975 ஆம் ஆண்டு வெளியானது. இதோடு 1981 ஆம் ஆண்டு விவசாயிகளின் சட்டம் பற்றிய கருத்தும், வேறு சிறந்த வாய்ப்பில்லை, பெண் தொழில்துறை தொழிலாளர்கள் போன்ற பல படைப்புகள் வெளிவந்தன.
அமர்த்தியா சென் தொடங்கிய புரோட்டிச்சி அறக்கட்டளை இவரது பெயரில் பத்திரிகையாளர்களுக்கு ஒரு விருதை நிறுவியுள்ளது.
இராமபாணப் பூச்சி
இராமபாணப் பூச்சி (Silver Fish) என்பது சிறிய தட்டையான உடலுடைய, இறக்கையற்ற  பூச்சி வகையைச் சேர்ந்த உயிரினம் ஆகும். இந்தவகைப் பூச்சிகள் சைசினோட்டா வரிசையினைச் சார்ந்தவையாகும். இந்த வகைப் பூச்சிகள் உடல் வெண்மையான, வெள்ளி போன்ற பளபளக்கும் செதில்களால் மூடப்பட்டிருப்பதாலும், விரைவாக இடம் பெயர்ந்து செல்வதாலும் ,இது வெள்ளிமீன் என்று அழைக்கப்படுகிறது. பூச்சி வளர்ந்தததும் சாம்பல் நிறமாகும். இரவாடி வகையினைச் சார்ந்த இந்த பூச்சிகள், ஒளிபடாத இடங்களில் ஒளிந்து கொண்டு சுவடிகள், புத்தகம் மற்றும் துணியில் உள்ள மாவுப் பொருளை மென்று தின்று சேதமாக்க துளைத்து விடுகின்றன. இதனால் இவற்றை எழுத்தாணி பூச்சி என்றும் குறிப்பிடுவர். இவை இரவாடுதல் இயல்புடையவை, மேலும் இருண்ட குளிர்ச்சியான இடங்களில் காணப்படுகின்றன. ஏறத்தாழ 1 செ.மீ. உடல் நீளமுடையவை. இவற்றின் உணர் கொம்புகளும், வால் நீட்சிகளும் உடலை விட அளவில் குறைந்தவை. ஆண், பெண் பூச்சிகள் அளவில் ஒத்தவை. நாப்தலீன் உருண்டைகளை போட்டு வைத்து இந்த பூச்சியை விரட்டலாம்.
பரவலர் பண்பாட்டில்
புகழ்பெற்ற தமிழ் எழுத்தாளரான க. நா. சு. 1940 களில் புத்தகங்கள் பற்றி மதிப்புரையும் தகவல்களும் தருவதற்காக 'ராமபாணம்' என்றொரு சிறு வெளியீட்டைப் பிரசுரித்தார். பின்னர் சூறாவளி பத்திரிகையில் இவர் எழுதிய புத்தக மதிப்புரைப் பகுதியின் தலைப்பாக 'ராமபாணம்' என்ற பெயரையே  பயன்படுத்தி வந்தார். பின்னர், புத்தக உலகச் செய்திகளையும் அபிப்பிராயங்களையும் கூறும் பகுதியின் பெயராக அதை வைத்தார்.
மேற்கோள்கள்
பகுப்பு:தீங்குயிரிகள்
பார்க் ஷின்-ஹே
பார்க் ஷின்-ஹே (Park Shin-hye) (பிறப்பு: பெப்ரவரி 18, 1990) ஒரு தென் கொரிய நாட்டு நடிகை, விளம்பர நடிகை, நடன கலைஞர் மற்றும் பாடகி ஆவார். இவர் தி ஹெர்ஸ், பிளவர்ஸ் பாய்ஸ் நெக்ஸ்ட் டோர் போன்ற பல தொலைக்காட்சி தொடர்களில் நடித்துள்ளார். இவர் பல திரைப்படங்களிலும் நடித்துள்ளார் என்பது குறிப்பிடத்தக்கது.
வெளி இணைப்புகள்
பகுப்பு:1990 பிறப்புகள் பகுப்பு:வாழும் நபர்கள் பகுப்பு:தென் கொரிய தொலைக்காட்சி நடிகைகள் பகுப்பு:தென் கொரியத் திரைப்பட நடிகைகள் பகுப்பு:தென் கொரிய விளம்பர நடிகைகள் பகுப்பு:தென் கொரிய பாடகிகள் பகுப்பு:நடனக் கலைஞர்கள்
மருத்துவக் கல்லூரி அனுமதி முறைகேடு வழக்கு
மருத்துவக் கல்லூரி அனுமதி முறைகேடு வழக்கு, மருத்துவக் கல்லூரி மாணவர் சேர்க்கைக்கு முறைகேடாக அனுமதி அளித்த வழக்கில், இந்திய அரசின் முன்னாள் அமைச்சர் அன்புமணி ராமதாஸ் உள்ளிட்டோர் மீது குற்றச்சாட்டுகள் பதிவு செய்ய தில்லி சிபிஐ சிறப்பு நீதிமன்றம் உத்தரவிட்டுள்ளது. அன்புமணி உள்ளிட்ட சிலர் மீது தொடர்ந்த வழக்கில் இரண்டாம் ஆண்டுக்கு அனுமதி அளித்தது சரிதான் என உச்ச நீதிமன்றம் தீர்ப்பளித்தது. ஆனாலும் இந்த வழக்கு இன்னும் முடித்து வைக்கப்படவில்லை.
பின்னனி
2004 - 2009ஆம் ஆண்டு காலத்தில் அகில இந்திய காங்கிரஸ் கட்சி தலைமையிலான கூட்டணி அரசில் அன்புமணி ராமதாஸ், இந்திய அரசின் சுகாதாரத்துறை அமைச்சராக இருந்த போது, உத்தர பிரதேச மாநிலம், ரேபரேலியில் உள்ள ரோஹில்கண்ட் மருத்துவக் கல்லூரி மருத்துவமனைக்கு முறைகேடாக அனுமதி வழங்கியதாக குற்றச்சாட்டு எழுந்தது. இந்த வழக்கு இந்திய உச்ச நீதிமன்றத்தின் தலையீட்டின் பேரில், கடந்த 2009 ஆம் ஆண்டு லக்னோ நீதிமன்றத்தில் இருந்து தில்லி சிபிஐ நீதிமன்றத்திற்கு மாற்றப்பட்டது. மேலும் மத்திய பிரதேசம் மாநிலம் இந்தூரில் உள்ள இண்டெக்ஸ் மருத்துவக் கல்லூரி மருத்துவமனைக்கு சட்ட விரோதமாக அனுமதி வழங்கியதாகவும் சிபிஐ வழக்கு பதிவு செய்தது. இந்த மருத்துவக் கல்லூரிக்கு தேவையான ஆசிரியர்கள், ஆய்வக வசதிகள் இல்லாத நிலையில், இந்திய மருத்துவ கவுன்சில் மற்றும் உச்சநீதிமன்ற விசாரணைக் குழுவின் பரிந்துரைகளை மீறி, இரண்டாம் ஆண்டு மாணவர் சேர்க்கைக்கு இந்திய நடுவண் அரசின் முன்னாள் அமைச்சர் அன்புமணி அனுமதி வழங்கியதாக குற்றம் சாட்டப்பட்டுள்ளது.
மேற்கோள்கள்
பகுப்பு:இந்தியாவில் ஊழல்
தி சாங் ஆஃப் ஸ்பாரோஸ் (திரைப்படம்)
'தி சாங் ஆஃப் ஸ்பாரோஸ்' (அ) 'குருவிகளின் பாடல்' (ஆவாஸ்-ஏ கோஞ்சேஷ்க்-ஹா) என்பது மஜீத் மஜீதி ஈரானிய மொழியான பாரசீக மொழியில் இயக்கி 2008ஆம் ஆண்டு வெளியான ஒரு ஈரானிய திரைப்படம். இத்திரைப்படம் நடுத்தரக் குடும்பத்தின் பொறுப்பாளராக இருக்கும் தந்தையின் நடவடிக்கைகள், உணர்வுகள், சூழல்கள் ஆகியவற்றை யதார்த்தமாக விவரிக்கிறது. ஒரு தீக்கோழி (நெருப்புக்கோழி) பண்ணையிலிருந்து வேலை நீக்கம் செய்யப்படும் கரீம் என்பவரின் கதையைச் சொல்கிறது இப்படம். திடீரென வேலையை இழந்த கரீம் தொடர்ந்து குடும்பத்தை சிரமமின்றி நடத்துவதற்காக தெஹ்ரான் நகருக்குச் சென்று தேடிய புது வேலையையும் அதன் பின் அவர் வாழ்வில் நிகழும் மாற்றங்களையும் காட்டுவதாகக் கதை அமைகிறது. இத்திரைப்படம் பலதரப்பட்ட பாராட்டுகளைப் பெற்றது.
கதைச்சுருக்கம்
ஈரான் தலைநகரான தெஹ்ரான் நகருக்கு வெளியே உள்ள தீக்கோழிப் பண்ணை ஒன்றில் வேலை செய்துகொண்டிருப்பவர் கரீம். அவரது மனைவி நர்கிஸ். அவர்களுக்கு இரண்டு மகள்கள் மற்றும் ஒரு மகன். இந்தக் குடும்பம் அவர்களுடைய ஒரு சிறிய வீட்டில் எளிமையான, நிறைவான வாழ்க்கையை நடத்திக் கொண்டிருக்கிறது. பாசமும் பண்பும் மிக்கவர் கரீம். ஆனால் குடும்ப பாரம் மற்றும் பொறுப்பு காரணமாக அவ்வப்போது கோபக்காரராக இருக்கிறார்.
மூத்த மகள் ஹனீயே பிறப்பு முதலே காது கேளாதவள். அரசு இலவசமாகக் கொடுத்த காது கேட்கும் இயந்திரத்தைப் பயன்படுத்துபவள். ஆனாலும் உதட்டசைவை வைத்து பிறரின் பேச்சைப் புரிந்து கொள்ளப் பழகியவள். ஒரு நாள் அவளுடைய காதுக் கருவி அவர்களுடைய வீட்டுக்கு அருகில் உள்ள ஒரு பெரிய மழைநீர்த் தொட்டியில் விழுந்துவிடுகிறது. இதைக் கேள்விப்பட்டு கரீம் கோழிப் பண்ணையில் இருந்து விரைவாக வீடு திரும்புகிறார். கரீமின் மகன் ஹுசைன் அக்கம் பக்கத்து வீட்டுச் சிறுவர்களுடன் சேர்ந்து அக்காவின் காதுக் கருவியை - தூர் வாரப்படாத, சகதியான அந்த நீர்த் தேக்கத் தொட்டியில் தேடிக் கொண்டிருக்கின்றான்.
தொட்டியில் இறங்கியதற்காகக் கரீம் அவர்களைத் திட்டுகிறார். பிறகு தானும் தொட்டியில் இறங்கித் தேடுகிறார். தேடலுக்கு இடையே ஹுசைனும் அவனது நண்பர்களும் 'அந்தத் தொட்டியைத் தூர்வாரி, சுத்தம் செய்து அதில் மீன் வளர்த்து பெரும் பணக்காரர்கள் ஆகலாம்' என்று கூறுகின்றார்கள். கரீம் அந்த யோசனையை நிராகரிக்கிறார். ஒரு வழியாக அவர்கள் காதுக் கருவியைக் கண்டுபிடிக்கின்றனர். ஆனாலும் அது சரியாக வேலை செய்யவில்லை. அருகில் உள்ள அரசு மருத்துவமனையில் இலவச மாற்று கருவி கிடைக்க நான்கு மாதங்கள் ஆகும் என்கின்றனர். அவசரமாக வேண்டுமென்றால் தலைநகர் தெஹ்ரான் நகருக்குச் சென்றால் கடைகளில் கிடைக்கும் என்று தெரிய வருகிறது.
உதட்டசைவால் பேச்சைப் புரிந்துகொள்ளும் மகள் ஹனீயே, தன் தந்தையிடம் அதிகம் பணமில்லை எனத் தெரிவதால் 'கருவி இல்லாமலேயே காது ஓரளவு கேட்கிறது' எனப் பொய் சொல்கிறாள். மகளின் நிலையை உணர்ந்து கலங்குகிறார் கரீம்.
அந்தக் கவலையோடே வேலைக்குப் போகிறார் கரீம். வேலை செய்யும் பண்ணைக்குப் புதிய தீக்கோழிகளை இறக்கிக் கொண்டிருக்கும்போது அதில் ஒரு கோழி தப்பி ஓடிவிடுகிறது. அதற்கு கரீமின் அலட்சியம் தான் காரணம் என்று காரணம் காட்டி அவரை வேலையை விட்டு நீக்குகின்றனர். அதன் பின் ஓரிரு தினங்களில் ஹனீயேவின் கருவியைச் சரி செய்ய விசாரிக்கலாம் என்று தெஹ்ரானுக்குச் செல்கிறார் கரீம். அங்கு கருவியை சரி செய்ய 350000 தோமான்கள் செலவாகும் என்று தெரிய வருகிறது. திரும்பி வரும்போது தெஹ்ரான் கடைத் தெருவில் அவரை 'வாடகைச் சவாரிக்கு மோட்டார் பைக் ஓட்டுபவர்' என்று ஒருவர் தவறாகப் புரிந்துகொண்டு பைக்கில் சவாரி ஏறி, அதற்காக பணம் கொடுக்கிறார். அதனால் அவர் மோட்டார் பைக்கில் வாடகைக்கு ஆட்களையும் பொருட்களையும் ஏற்றிச் செல்வதையே புதிய தொழிலாக்கிக் கொண்டு தினமும் நகரத்துக்கு வருகிறார்.
அப்போது அவர் சந்திக்கும் மனிதர்களும் நேரும் அனுபவங்களும் அவரது நேர்மையான, பெருந்தன்மையான குணத்தைக் கொஞ்சம் கொஞ்சமாக மாற்றுகின்றன.
ஒரு நாள் வீட்டில் விற்பனைக்காகக் குவித்து வைத்திருக்கும் பழைய பொருட்களை அடுக்கிக் கொண்டிருக்கும்போது அவை சரிந்து விழுந்து அவர் மேல் விழுந்துவிட கால் முறிந்து, வேறு சில காயங்களும் ஏற்படுகின்றன. இதனால் அவரால் வேலைக்குச் செல்ல முடியாமல் போகவே, அவரது பத்து வயது மகன் ஹுசைன் வேலைக்குப் போகத் துவங்குகிறான். வேலை பார்த்துக் கொண்டே ஹுசைன் தன் தன் நண்பர்களுடன் சேர்ந்து முன்னர் யோசித்து வைத்திருந்தது போல மீன் குஞ்சுககளை வாங்கி அந்தத் தொட்டியை சுத்தம் செய்து அதில் மீன் வளர்க்கின்றனர். பூச்செடிகளையும் வளர்க்கின்றனர். வளர்ந்த மீன்களையும் பூந்தொட்டிகளையும் நகரத்திற்கு எடுத்துச் சென்று விற்கின்றனர் சிறுவர்கள். கால் உடைந்த கரீமும் அவர்களுடன் செல்கிறார். ஒரு நாள் ஒரு பண்ணைக்குச் செடிகளை வழங்கச் செல்லும்போது அவர்கள் மீன் குஞ்சுகள் வாங்கி வைத்திருந்த பிளாஸ்டிக் பீப்பாய் ஒழுகத் தொடங்குகிறது. அதில் மீண்டும் நீர் நிறப்ப முயற்சி செய்கிறார்கள். ஆனாலும் அந்த பீப்பாய் உடைந்து மீன்கள் தரையில் சிந்துகின்றன. அவற்றை அப்படியே இறந்து போக விட்டுவிடாமல் ஹுசைன் அவற்றை அருகில் ஓடிக் கொண்டிருக்கும் நீரோட்டத்தில் தள்ளி விடுகின்றான். கரீம் இதனைக் கண்டு தன் மகன் மீது பெருமை கொள்கிறார். மீன்களை இழந்த ஹுசைனும் அவனுடைய நண்பர்களும் கவலையாக இருப்பதைக் கண்டு அவர்களின் மனதை மாற்ற பாடல் பாடுகிறார் கரீம். "உலகம் நிலையானதல்ல... உள்ளதை வைத்து மகிழ்ச்சியாக இரு" என்ற பொருளில் அமைகிறது அந்தப் பாடல்.
இறுதிக் காட்சியாக - கரீமின் உடல்நலம் சரியாகிக் கொண்டிருக்கும் போது அவருடன் முன்பு வேலை செய்த நண்பர் ஒருவர், பண்ணையில் தொலைந்து போன தீக்கோழி திரும்ப வந்துவிட்டது என்று கூறுகின்றார். அடுத்த காட்சியில் கரீம் பண்ணையில் அந்தத் தீக்கோழியை கண்ணீர் மல்கக் காண்கிறார் என்பதுடன் படம் நிறைவடைகிறது.
பல அடையாளங்களால் பல கருத்துக்களை உணர்த்துகிறார் இயக்குனர். கவனக் குறைவால் காணாமல் போன தீக்கோழி மனம் திரும்பும்போது திரும்பி வருகிறது என்பதன் மூலம் 'கவனச் சிதறலால் காணாமல் போகும் நல்ல குணங்கள் மனம் வருந்தும்போது திரும்ப வந்துவிடுகின்றன' என்பது அவ்வகை அடையாளக் கருத்துக்களில் ஒன்றாகும் எனக் கொள்ளலாம்.
வெளி இணைப்புகள்
பகுப்பு:2008 திரைப்படங்கள் பகுப்பு:ஈரானியத் திரைப்படங்கள்
தமிழ்நாடு அரசுப் போக்குவரத்துக் கழகம், சேலம்
தமிழ்நாடு அரசு போக்குவரத்துக் கழகம் - சேலம் என்பது தமிழ்நாடு அரசின் போக்குவரத்து துறையின் கீழ் செயல்படும் தமிழ்நாடு அரசுப் போக்குவரத்துக் கழகத்தின் ஓர் மிகப்பெரிய பொதுத்துறை நிறுவனம் ஆகும். இந்த போக்குவரத்து கழகமே தமிழ்நாடு மட்டுமின்றி கேரளா, கர்நாடகா ஆகிய மாநிலங்களுக்கு தனது சேவைகளை வழங்குகிறது.
சேவை வழங்கும் மாவட்டங்கள்
அரசு போக்குவரத்து கழகம் - சேலம் என்பது பொதுமக்கள் பயன்படுத்தும் ஓர் பொதுத்துறை நிறுவனம் ஆகும். இந்த போக்குவரத்து கழகம் கீழ்க்கண்ட மாவட்டங்களில் தனது சேவைகளை வழங்குகிறது
இது தவிர தமிழகத்தில் அனைத்து மாவட்டங்களுக்கும் பேருந்து சேவையை வழங்குகிறது. இப்போக்குவரத்துக் கழகம், கர்நாடகா மாநில தலைநகர் பெங்களூருக்கு அதிகளவில் பேருந்துகளை இயக்குகிறது.
ஆகிய வழித்தடங்களில் அதிகளவில் வருவாய் ஈட்டுகிறது.
மண்டல அலுவலகங்கள்
இந்த கோட்டம் என நான்கு மண்டலங்களைக் கொண்டுள்ளது
வெளி இணைப்புகள்
பகுப்பு:தமிழ்நாடு அரசின் அமைப்புகள் போக்குவரத்துக் கழகம் பகுப்பு:தமிழ்நாட்டுப் போக்குவரத்து
முத்தையாபுரம் பச்சைப்பெருமாள் அய்யன் சாஸ்தா கோயில்
முத்தையாபுரம் பச்சைப்பெருமாள் அய்யன் சாஸ்தா கோயில் தமிழ்நாட்டில் தூத்துக்குடி மாவட்டம், முத்தையாபுரம் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஸ்ரீ பச்சை பெருமாள் அய்யனார், பூரணம், புஷ்கiலை சன்னதிகளும், சுடலைமாடன், முருகன், இசக்கியம்மன் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் இரண்டு காலப் பூசைகள் நடக்கின்றன. ஆனி, கார்த்திகை, [[தை மாதம்]] உத்திரம் முக்கிய திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அஸ்தம்பட்டி
அஸ்தம்பட்டி (Hasthampatti) இந்திய மாநிலமான தமிழ்நாட்டின் சேலம் நகரில் உள்ள ஒரு பகுதியாகும். இது சேலம் நகர மாநகராட்சியின் மண்டலங்களில் ஒன்றாக இருக்கிறது.
மேற்கோள்கள்
பகுப்பு:சேலம் பகுப்பு:சேலம் மாவட்டம்
திருவேட்டநல்லூர் சுடலைமாடசுவாமி கோயில்
திருவேட்டநல்லூர் சுடலைமாடசுவாமி கோயில் தமிழ்நாட்டில் திருநெல்வேலி மாவட்டம், திருவேட்டநல்லூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
திருக்காமீசுவரம் கற்பலகை
திருக்காமீசுவரம் கற்பலகை  என்பது வெள்ளூரில் கண்டெடுக்கப்பட்ட கற்பலகையாகும். திருக்காமீசுவரம் என்பது இன்றைய வெள்ளூர் ஆகும். இவ்வூர் பிள்ளையார் கோயிலை ஒட்டியுள்ள மணல் மேட்டில் இக்கற்பலகை புதைந்திருந்தது.
கல்வெட்டு செய்தி
வெள்ளூரில் உள்ள பெருமாள் கோயில் திருமேற்கோயில் என்றழைக்கப்பட்டுள்ளது. கோயில் முதன்மைத் தெய்வங்களான அழகிய பெருமாள், அவரது நாச்சியார் இருவர் உட்படப் பிற தெய்வத் திருமேனிகளுக்கான காவல், உணவுக் கலங்கள், பெருமை மிகு சின்னங்கள் ஆகியவற்றிற்கான பொறுப்பு கோதண்டராமபுரம் கைக்கோள முதலியான அபிமானபூசணரைச் சேரும் என்று இக்கற்பலகை கல்வெட்டு கூறுகிறது.
மேற்கோள்கள்
பகுப்பு:இந்தியக் கல்வெட்டுகள் பகுப்பு:தமிழ் கல்வெட்டுக்கள்
தாய்லாந்து யானைகள்
தாய்லாந்தில் வன விலங்கு உயிரினமான யானை பல நூற்றாண்டுகளாக தாய் சமுதாயத்திற்கும் அதன் சின்னத்திற்கும் பங்களிப்பாளராக இருந்து வருகிறது. யானை தாய் கலாச்சாரத்தில் கணிசமான தாக்கத்தை ஏற்படுத்தியுள்ளது. தாய்லாந்து யானை ( ช้างไทย  , Chang தாய் ) தாய்லாந்தின் அதிகாரப்பூர்வ தேசிய விலங்கு ஆகும். தாய்லாந்தில் காணப்படும் யானை ஆசிய யானையின் துணையினமான இந்திய யானை ( எலிபாஸ் மாக்சிமஸ் இண்டிகஸ் ) ஆகும். 1900 களின் முற்பகுதியில் தாய்லாந்தில் 100,000 வளர்ப்பு அல்லது சிறைபிடிக்கப்பட்ட யானைகள் இருந்தன. 2007 ஆம் ஆண்டின் நடுப்பகுதியில் தாய்லாந்தில் 3,456 வளர்ப்பு யானைகள் மற்றும் சுமார் ஆயிரம் காட்டு யானைகள் இருந்தன. இது 1986 இல் ஆபத்தான உயிரினமாக மாறியது.
விளக்கம்
யானைகள் இரண்டு இனங்களாக வகைப்படுத்தப்பட்டுள்ளன. அவை ஆப்பிரிக்க மற்றும் ஆசிய யானை இனங்களாகும். ஆசிய யானைகள் இலங்கை, இந்தியன், சுமத்ரான் மற்றும் போர்னியோ என நான்கு துணை இனங்களாக பிரிக்கப்பட்டுள்ளன. தாய் யானைகள் இந்திய யானைகளாக வகைப்படுத்தப்பட்டுள்ளன. இருப்பினும், தாய் யானைகளுக்கு அந்த துணை இனத்தின் மற்ற யானைகளிலிருந்து சிறிய வேறுபாடுகள் உள்ளன. அவை சிறியவையாகவும், குறுகிய முன் கால்களை உடையதாகவும் மற்றும் அவற்றின் இந்திய சகாக்களை விட அடர்த்தியான உடலமைப்பை கொண்டிருப்பதாகவும் உள்ளன.
பழுத்த வாழைப்பழங்கள், இலைகள், மூங்கில், மரத்தின் பட்டை மற்றும் பிற பழங்களை உட்கொள்ளும் தாவர உண்ணியாக யானைகள் உள்ளது. யானை ஒரு நாளில் 18 மணிநேரத்தை உணவு உட்கொள்ளச் செலவிடுகிகிறது. யானைகள் ஒரு நாளைக்கு 100-200 கிலோகிராம் உணவை சாப்பிடுகின்றன. ஒரு பசுமாடு, ஒரு நாளைக்கு தனது உடல் எடையில் 5.6 சதவீத உணவைச் சாப்பிடும். ஒரு காளை மாடு 4.8 சதவீதம் சாப்பிடும். இவ்வாறு 3,000 கிலோகிராம் எடை உடைய மாடு 168 கிலோ கிராம் உணவைச் சாப்பிடும். 4,000  கிலோ எடை உடைய காளை ஒரு நாளைக்கு 192  கிலோ உணவைச் சாப்பிடும். யானைகள் அன்றாட உட்கொள்ளலில் 40 சதவிகிதத்தை மட்டுமே ஜீரணிக்க முடியும் என்பதால், இதன் விளைவாக தினசரி வெளியேறும் சாணத்தின் அளவு 50-60 கிலோவாக உள்ளது. சாணத்தால் கறைபட்ட அசுத்தமான சூழலில் யானைகள் சாப்பிடாது என்பதால், அவை உணவிற்காக ஒரு புதிய பகுதிக்குச் சுற்றி வருவது வழக்கமாக உள்ளது.
வாழ்விடம்
தாய்லாந்து யானைகள் எடுத்துக்கொள்ளும் உணவின் காரணமாக, அவற்றின் இயற்கையான வாழ்விடங்கள் வெப்பவலயக் காடுகளில் உள்ளன, அவை தாய்லாந்தின் வடக்கு மற்றும் மேற்கு பகுதிகளில் காணப்படுகின்றன: மே ஹாங் சோன், சும்பன் மற்றும் பர்மாவுக்கு அருகிலுள்ள எல்லை ( ஹுவாய் கா காங் வனவிலங்கு சரணாலயம், எரவன் நீர்வீழ்ச்சி தேசிய பூங்கா ), பெட்சாபன் வீச்சு, டாங்க்ரெக் வீச்சு மற்றும் தீபகற்ப தாய்லாந்து ( ரனோங் மற்றும் டிராங்) போன்ற இடங்களில் தாய் யானைகள் காணப்படுகின்றன. ஒவ்வொரு யானைக்கும் போதுமான உணவை உறுதிப்படுத்த குறைந்தது 100 கி.மீ 2 பரப்பளவு தேவைப்படுகிறது.
தாய்லாந்து முன்பு 90 சதவீதம் காடுகளாக இருந்தது. சட்டவிரோத மரம் வெட்டுதல் மற்றும் வேளாண்மை ஆகியவை வனப்பகுதியை வெகுவாகக் குறைத்துள்ளன. 2015 ஆம் ஆண்டில் வனப்பகுதி 31.6 சதவீதமாக சுருங்கியது. 1961 ஆம் ஆண்டில் காடுகள் 273,628 கிமீ 2 ஐ உள்ளடக்கியதாக மதிப்பிடப்பட்டுள்ளது. 2011 வாக்கில், காடுகள் 171,586 கிமீ 2ஆகக் குறைந்துவிட்டன. இது தாய்லாந்து யானைகளுக்கு மரணத்தை ஏற்படுத்தியுள்ளது, இதன் விளைவாக விலங்குகளின் எண்ணிக்கை வீழ்ச்சியடைந்து, ஆபத்தான உயிரினங்களின் பட்டியலில் இடம்பிடித்தது.
யானை தினத்தன்று, தேசிய பூங்காக்கள் திணைக்களம் காட்டு யானைகளின் எண்ணிக்கை 7-10 சதவீதம் உயர்ந்து வருவதாக அறிவித்தது. துங்கை நரேசுவான் வனவிலங்கு சரணாலயத்தின் மேற்கு காடுகள் மற்றும் டோங் பயாயென் - காவ் யாய் வன வளாகத்தின் கிழக்கு காடுகளில் காட்டு யானைகளின் அதிகரிப்பு காணப்பட்ட பகுதிகளாக குறிப்பிடப்பட்டுள்ளது.
குறிப்புகள்
பகுப்பு:தாய்லாந்துப் பண்பாடு பகுப்பு:யானைகள்
1715
1715 (MDCCXV) ஒரு செவ்வாய்க்கிழமையில் துவங்கிய ஒரு கிரிகோரியன்]க்சாதாரண ([[நெட்டாண்டு அல்ல) ஆகும். 11 நாட்கள் பின்தங்கிய பழைய ஜூலியன் நாட்காட்டியில் இது சனிக்கிழமையில் ஆரம்பமானது.
சத்யபால் மாலிக்
சத்ய பால் மாலிக், (பிறப்பு: ஜூலை 24, 1946) மேகாலயாவின்  ஆளுநராக 2020 முதல் 2022 வரை இருந்தவர் ஆவார். இவர், 25 அக்டோபர் 2019 அன்று ஜனாதிபதி ராம் நாத் கோவிந்தால் கோவாவின் ஆளுநராக நியமிக்கப்பட்டார். இவர் ஜம்மு-காஷ்மீர் மாநிலத்தின் இறுதி ஆளுநர் ஆவார். இவர் ஜம்மு-காஷ்மீர் ஆளுநராக ஆகஸ்ட் 2018 முதல் 2019 அக்டோபர் வரை இருந்தார். மேலும் அவரது ஆட்சிக் காலத்தில்தான் ஜம்மு & காஷ்மீர் மாநிலத்திற்கு சிறப்பு அந்தஸ்து அளித்த 370 வது பிரிவை ரத்து செய்வதற்கான முடிவு 2019 ஆகத்தில் எடுக்கப்பட்டது.
மேற்கோள்கள்
பகுப்பு:1946 பிறப்புகள் பகுப்பு:வாழும் நபர்கள் பகுப்பு:9வது மக்களவை உறுப்பினர்கள் பகுப்பு:பீகார் ஆளுநர்கள் பகுப்பு:கோவாவின் ஆளுநர்கள்
முதாசர்லோவா நீர்த்தேக்கம்
மேற்கோள்கள்
பகுப்பு:ஆந்திரப் பிரதேச அணைகள் பகுப்பு:விசாகப்பட்டினம் மாவட்டம்
மிஸ் பேக்கர்
மிஸ் பேக்கர் (Miss Baker, 1957 – நவம்பர் 29, 1984), ஐக்கிய அமெரிக்காவினால் விண்வெளிக்கு அனுப்பப்பட்டு பாதுகாப்பாக பூமிக்கு திரும்பிய முதல் இரண்டு குரங்குகளில் ஒன்று. இது அணில் குரங்கு பிரிவைச் சார்ந்தது, இதனுடன் செம்முகக் குரங்கு மிஸ் ஆப்லேயும் சென்று திரும்பியது.
மே 29, 1958ல் அதிகாலை 2.39க்கு ஜுப்பிடர் விண்கலம் மூலம் மிஸ் பேக்கர், மிஸ் ஆப்லே ஆகிய குரங்குகள் 300மைல் உயரத்திற்கு எடுத்துச் செல்லப்பட்டது.
அமெரிக்காவின் விண்வெளியில் விலங்குகள் திட்டம் அனைத்தும் தோல்வியில் முடிவடைந்தது, தோல்விக்கு காரணமாக மூச்சுத்திணறல், பாராசூட் விரிவடையாமை போன்றவை ஆயிற்று, ஆனால் விலங்குகள் உரிமை ஆர்வலர்களின் அழுத்தத்தின் காரணமாக சோவியத் ஒன்றியத்தின் முயற்சிகள் ஓரளவு வெற்றியைக் கொடுத்தது.
பேக்கருக்கு முன்னதாக, சோவியத் ஒன்றியம் இரண்டு நாய்களை விண்வெளியிலிருந்து பத்திரமாக மீட்டிருந்தது, சூலை 22, 1951ல் விண்வெளி துணை சுற்றுப்பாதையில் 101 km உயரத்திலிருந்து முதல் பாலூட்டிகள் வெற்றிகரமாக மீட்கப்பட்டன, அதனைத் தொடர்ந்து வேறு சில நாய்களும் மீட்கப்பட்டன.
1951ல் ஐக்கிய அமெரிக்க நாடுகள் ஏரோபி ராக்கெட் மூலம் கார்மன் கோடுகளுக்கு கீழே வரை எலி மற்றும் குரங்குகளை எடுத்து சென்று தோல்வியடைந்திருந்தது.
சான்றுகள்
பகுப்பு:அமெரிக்க விண்வெளித் திட்டங்கள் பகுப்பு:விண்வெளியில் விலங்குகள் பகுப்பு:குரங்குகள்
யின் யாங்கு
thumb|right|260px|இது "டெய்ச்சி குறியீடு" ([[taijitu). மங்கோலிய கொடியிலும் தென் கொரிய கொடியிலும் காணப்படுகிறது. ]]
யின் மற்றும் யாங்கு (Yin and Yang, ) என்பது மரபுவழி சீனதத்துவத்தில் இரட்டைத் தத்துவத்தை விளக்கும் ஒரு கருத்து ஆகும். வாழ்வில் இரவும் பகலும், எதிரும் புதிரும், எதிா்மறையும் நோ்மறையும் எப்படி ஒன்றையொன்று இயற்கையிலேயே சாா்ந்துள்ளது என்பதையும் எப்படி ஒன்றிலிருந்து மற்றொன்று துலங்கும் என்பதை விளக்கும் தத்துவம் இது. அண்டம் துவங்கும் பொழுது பெருந்திறனின் சக்தியெல்லாம் இணைந்து எதிரும் புதிருமாகவும் நோ்மறை எதிா்மறையாகவும் குழம்பியதில் இவை ஒரு ஒழுங்கினை அடைந்து பொருட்களாகவும் உயிா்களாகவும் உருப்பெற்றன என்கிறது சீன அண்டவியல். யின் என்பது உயிா்ப்பற்ற ஏற்றுக்கொள்கின்ற தன்மையுடையதாகவும் யாங்கு என்பது உயிா்ப்புள்ள வழங்கும் தன்மையுடையதாகவும்  உலகில் எல்லா மாற்றங்களிலும் பொறுப்பேற்றுக் கொள்கின்றன. ஒவ்வொரு வருடமும் வரும் பருவ மாற்றங்களிலும் நில அமைப்பிலும், ஆண் பெண் என்ற இரு தத்துவங்களிலும் சமூக அரசியல் சரித்திரம் போன்றவற்றிலும் ஒழுங்கு  ஒழுங்கின்மை இது போன்று இரண்டும் மாறி  மாறி  வருவதே  இயற்கையாகும்.
சீன அண்டவியலில் பல பரிமாணங்கள் உள்ளன. யின் மற்றும் யாங்கு தொடா்பான சீன அண்டவியலில் அண்டத்தில் அண்டத்தினால் சுயமாகத் தோற்றுவிக்கப்பட்ட சக்தி “கியூ” என்று அழைக்கப்பட்டது. யின் யாங்கு அண்டவியலில் “கியூ ” என்னும் சக்தி பல வடிவங்களாக உருவெடுத்தது. மனித இனமும் இதில் அடங்கும். உலகில் உள்ள நோ்மறை எதிா்மறை வடிவங்களான, ஒளியும் இருளும், நெருப்பும் நீரும் விரிவடைதலும் சுருங்குதலும் போன்ற பலவும் யின்யாங்கு தத்துவத்தின் வழிபாடுகளாகவே உணரப்பட்டன. இந்த இரட்டைத் தத்துவம் பல சீனப் பழங்கால அறிவியல் மற்றும் தத்துவக் கோட்பாடுகளிலும் பிரதிபலிப்பதுடன் பாரம்பரிய சீன மருத்துவத்திற்கும் வழிகாட்டியாக உள்ளது. இவை மட்டுமல்லாமல் சீன சண்டைக் கலைகளுக்கும் உடற்பயிற்சி முறைகளுக்குமான “பாகுசாஸ்”, டெய்ஜி கூவான் மற்றும் சைகோஸ் போன்றவைக்கும் இத்தத்துவங்களே வழிகாட்டிகளாக விளங்குகின்றன.
இரட்டையில் ஒற்றுமை என்பது பலத்த தத்துவங்களின் அடிப்படை. எதிரும் புதிரும் வேறாக இருந்தாலும் ஒன்றை ஒன்று சாா்ந்துள்ளது என்பதிலிருந்தும் ஒன்றில்லாமல் மற்றொன்றில்லை என்பது இரண்டுமான ஒன்று, இரண்டையும் இணைத்த ஒன்றைவிட சக்தி வாய்ந்த ஒன்று என்பது கூறப்பட்டுள்ளது. பகலின்றி இரவில்லை, ஒளியில்லாமல் இருளில்லை. அதுபோலவே இருளில்லாமல் ஒளியில்லை. இருளில்லாமல் ஒளியை அறியவும் முடியாது. இவைதான் யிங் யாங்கு தத்துவத்தின் அடிப்படை. யிங் யாங்கின் குறியீடும் இரண்டு எதிா்துருவங்களின் சமபங்கையும், ஒன்றில் மற்றொன்று சரிபங்காக அங்கம் வகிக்கின்றது என்பதையும் விளக்குகின்றது.
தாவோ தத்துவத்தின் பொருளியல் கடந்த ஆய்வில் உண்மை எது பொய் எது என்பதும் நன்மை எது தீமை எது என்பதும் பாா்ப்பவரின் கண்ணோட்டத்தைப் பொறுத்தது என்றும் இவை எதுவும் அறுதி செய்யப்பட்ட ஒன்று அல்ல என்றும் கூறப்பட்டுள்ளது. அதுபோலவே யின் யாங்கு தத்துவமும் உண்மையும் பொய்யும், தீதும் நன்றும் பிரிக்கப்பட முடியாது என்று கூறுகின்றது.
கன்பூசியஸ் தத்துவத்தின் அறிவுரைகளிலும் குறிப்பாக கிமு 2 ஆம் நூற்றாண்டு தத்துவ அறிஞா் டாங் ஜோஸ்சு யின் யாங்கு கருத்துக்கு நன்நெறி விளக்கமும்  கற்பித்தார்.
மொழியியல் பார்வை
யின் 陰 அல்லது 阴 யாங்கு 陽 அல்லது 阳  என்ற சீன சொற்கள் யின் என்பது மறைந்த பகுதி என்றும் யாங்கு என்பது ஒளிரும் பகுதி என்றும் இவை எழுத்துக்கள், ஒலி வடிவம், எழுத்தின் மூலம் ஆகியவை குறித்து பகுத்தாய்வு செய்யத் தகுத்தவை எனவும் அறியப்படுகிறது.
சான்றுகள்
பகுப்பு:சின்னங்கள் பகுப்பு:சீன தொன்மவியல்
மலையக கூத்தியல் கலைக் குழு
மலையக கூத்தியல் கலைக் குழு என்பது மலையக கூத்துக் கலைஞர்களின் ஒரு குழு ஆகும். இவர்கள் காமன் கூத்து நிகழ்த்தலுக்காக பெரிதும் அறியப்படுகிறார்கள். இவர்களது காமன் கூத்தைக் இரசித்த பேராசிரியர் மௌனகுரு, இவர்களை கிழக்குப் பல்கலைக்கழக அரங்க ஆய்வு கூடத்துக்கு அழைத்து கௌரவித்தார்.
விஜயா கடே
விஜயா கடே (Vijaya Gadde (பிறப்பு 1974) டுவிட்டரின் தலைமை சட்ட அதிகாரி மற்றும் பொது ஆலோசகர் ஆவார்.
2014 ஆம் ஆண்டில்,ஃபார்ச்சூன் இதழ் இவரை டுவிட்டரின் நிர்வாகக் குழுவின் மிகவும் சக்திவாய்ந்த பெண்மணி என்று குறிப்பிட்டது. 2020 ஜனாதிபதித் தேர்தலின் போது டுவிட்டர், விளம்பரங்களை விற்க வேண்டாம் என்று இவர் CEO ஜாக் டோர்சியை கேட்டுக்கொண்டார். "இது ஒரு நிறுவனமாக எங்களுக்குச் செய்ய வேண்டிய சரியான விஷயம்" என்பதைத் தவிர வேறு எந்தக் காரணமும் அல்ல என்று இதனைப் பற்றி இவர் கூறினார்.
அக்டோபர் 2020 இல், பொலிடிகோ இவரை "மிக சக்திவாய்ந்த தொழில்நுட்ப நிர்வாகி" என்று கூறியது.
ஆரம்பகால வாழ்க்கை மற்றும் கல்வி
கடே இந்தியாவில் ஒரு தெலுங்கு குடும்பத்தில் பிறந்தார். தனது 3ஆம் வயதில் அமெரிக்கா சென்றார். இவரது தந்தை அமெரிக்காவில் பட்டப் படிப்பினைப் பெற்றார். பின்னர் இவரது குடும்பம் டெக்சாஸின் பியூமாண்டிற்குக் குடிபெயர்ந்தது.
கார்டெல் கார்னெல் யுனிவர்சிட்டி ஸ்கூல் ஆஃப் இன்டஸ்ட்ரியல் அண்ட் லேபர் ரிலேஷன்ஸிலிருந்து தொழில்துறை மற்றும் தொழிலாளர் உறவுகள் பிரிவில் பிஎஸ் பட்டம் பெற்றார் மற்றும் 2000 ஆம் ஆண்டில் நியூயார்க் யுனிவர்சிட்டி ஸ்கூல் ஆஃப் லாவில் இருந்து ஜேடி  பட்டம் பெற்றார்
தொழில்
2011 இல் டுவிட்டரில் சேருவதற்கு முன்பு, சிலிகான் பள்ளத்தாக்கு சட்ட நிறுவனமான வில்சன் சோன்சினி குட்ரிச் & ரோசாதியில் சுமார் ஒரு தசாப்த காலம் கடே பணியாற்றினார், பின்னர் சிலிக்கான் வேலி தொழில்நுட்ப நிறுவனமான ஜூனிபர் நெட்வொர்க்கின் சட்டத் துறையில் மூத்த இயக்குநராக பணியாற்றினார்
டுவிட்டரில் நடைபெறும் சொல்லாடல் பற்றிய ஆய்வுகளை மேற்கொள்பவர்களை பணிக்கு அமர்த்த இருப்பதாக இவர் அறிவித்தார்.
2018 இல், கடே டுவிட்டரில் சேர்ந்தார். அப்போது தலைமை நிர்வாக அதிகாரியாக இருந்த ஜேக் டோரிசியாவுடன் இணைந்து இந்தியாவின் பல கூட்டங்களில் தலித் ஆர்வலர்களது டுவிட்டருடனான தங்களது அனுபவங்களைப் பற்றப் பேசினார்கள். அந்த சந்திப்புக்குப் பின்னர் செயற்பாட்டாளர் ஒருவர் இவருக்கு "பிராமணியசத்தை நொறுக்குக" எனும் வாக்கியம் அடங்கிய ஒன்றைனைக் கொடுத்தார். பின்னர் அவர் வைத்திருப்பது போல புகைப்படம் எடுக்கப்பட்டது. இந்த புகைப்படம் சர்ச்சையை உண்டாக்கியது. சில விமர்சகர்கள் இது பிராமணர்களின் உணர்வினை காயப்படுத்துகிறது எனவும் சிலர் இந்தியாவில் உள்ள சாதி மற்றும் பாலின அடிப்படையிலான ஒடுக்குமுறைக்கு இது பொருத்தமான பதிலாக இருப்பதாகவும் கருதினர்.
மார்ச் 5, 2019 அன்று, டுவிட்டர் தலைமை அதிகாரி ஜாக் டோர்சி மற்றும் பத்திரிகையாளர் டிம் பூல் ஆகியோருடன், தி ஜோ ரோகன் எக்ஸ்பீரியன்ஸ் என்பதன் 1258 ஆவது தொடரில் காடே பங்குபெற்றார், டுவிட்டர் பேச்சு சுதந்திரம், சமூக மற்றும் அரசியல் சார்பு கொண்டதாகவும் உள்ளது என்பதான குற்றச்சாட்டுகள் குறித்து விவாதித்தனர்
சான்றுகள்
பகுப்பு:1974 பிறப்புகள் பகுப்பு:இந்தியப் பெண் தொழிலதிபர்கள் பகுப்பு:வாழும் நபர்கள்
கூட்டணி அரசு
கூட்டணி அரசு (Coalition Government) என்பது நாடாளுமன்ற மக்களாட்சியில் ஏதோவொரு அரசியல் கட்சியின் மேலாதிக்கம் இல்லாமல் பல அரசியல் கட்சிகள் ஒன்று சோ்ந்து அரசு அமைப்பதாகும். எந்த ஓர் அரசியல் கட்சிக்கும் அறுதிப் பெரும்பான்மை அமையாத தருணங்களில் இது போன்று கூட்டணி அரசுகள் அமைய வாய்ப்புண்டு. ஒரு நாடு பெரிய தேசிய இடர்ப்பாட்டினைச் சந்திக்கும் பொழுதோ எடுத்துக்காட்டாக போர் நிகழும்பொழுது அல்லது மீள முடியாத பொருளாதார சீர்கேட்டினை சந்திக்கும் போதோ அரசுகளுக்கு ஓர் அங்கீகாரம் வழங்கவும் அனைத்துக் கட்சிகளும் இணைந்து தேசிய அரசு அமைப்பது உண்டு. கூட்டணி அரசுகளுக்கு இடர்ப்பாடு வரும்பொழுது நம்பிக்கை வாக்கெடுப்போ அல்லது நம்பிக்கையில்லாத் தீர்மானமோ நாடாளுமன்றங்களில் கொண்டு வரப்படும்.
நடைமுறை
பொதுத் தோ்தலில் எந்த ஓர் அரசியல் கட்சிக்கும் அருதிப் பெரும்பான்மை கிடைக்காத போது அரசியல் கட்சிகள் இணைந்து கூட்டணி அரசுகள் அமைப்பது வழக்கம் அல்லது ஒரு சில கட்சிகள் சோ்ந்து சிறுபான்மை அரசு அமைப்பதுவுமுண்டு. சில கட்சிகள் இணைந்து பெரும்பான்மையுடன் கூட்டணி அரசு அமைப்பது, சிறுபான்மை அரசுகளைவிட நிரந்தரமான தீா்வாக அமையும். பெரும்பான்மையுடன் அமையும் கூட்டணி அரசில், உட்கட்சிப் பூசல்களுக்கு இடமிருந்தாலும், நம்பிக்கையில்லாத் தீா்மானம் போன்ற நிகழ்வுகளுக்கு வாய்ப்புக் குறைவு. இவைகளை விட ஒரே கட்சி அருதிப் பெரும்பான்மையுடன் ஆட்சி அமைத்தால் அதன் நிலைத்தன்மை மிக அதிகமாகும்.
கூட்டணி அரசு அமையும் நாடுகள்
ஆஸ்திரேலியா, ஆஸ்திரியா, சைப்ரஸ், பிரான்சு, ஜொ்மனி, கிரீசு, இந்தியா, இந்தோனேசியா, அயா்லாந்து, இஸ்ரேல், இத்தாலி, ஜப்பான், கென்யா, கோசோவா, லட்டீவா, லெபனான், நேப்பாளம், நியூசிலாந்து, பாகிஸ்தான், தாய்லாந்து, திரினிதாது மற்றும் டோபாகோ, துருக்கி, உக்ரைன், போன்ற நாடுகளில் கூட்டணி அரசுகள் அமைந்துள்ளன. சுவிட்சா்லாந்து நாட்டில் 1959 முதல் 2008 வரை கூட்டணி அரசுகள்தான் ஆண்டு வந்துள்ளன. 2010 முதல் 2015 ஆம் ஆண்டு வரை இங்கிலாந்தும், அதிசயமாக கன்சா்வேடிவ் கட்சியினருக்கும் லிபரல் ஜனநாயகக் கட்சியினருக்குமிடையே உடன்பாடு ஏற்பட்டு கூட்டணி அரசு அமைந்தது. வழக்கமாக இங்கிலாந்தில் கூட்டணி அமைவது அபூா்வம். ஒற்றைக் கட்சி ஆட்சி அமைப்பதுதான் அங்கு வழக்கமாக இருந்தது.
இங்கிலாந்து
இங்கிலாந்தில் தேசிய இடா்பாடு ஏற்பட்ட போது, கூட்டணி அரசுகள் தேசிய அரசாக அமைக்கப்பட்டுள்ளன. 1931 முதல் 1940 வரை அமைக்கப்பட்ட தேசிய அரசுதான் மிகவும் பிரபலமானதாகும்.
இரண்டு உலகப்போா்கள் நடந்த நேரங்களிலும் பல கட்சிகள் இணைந்து தேசிய அரசு அமைக்கப்பட்டது. இவையல்லாமல் எந்த ஒரு கட்சிக்கும் பெரும்பான்மை கிடைக்காத நேரங்களில் கூட்டணி அரசுகள் அமைந்துள்ளன. எடுத்துக்காட்டாக ஜேம்ஸ் காலகன் தலைமையிலான லேபா்கட்சி அமைத்த அரசு, மாா்ச் 1977 முதல் 1978 வரை, லிபரல் கட்சியுடன் உடன்பாடு செய்து கொண்டு, நடந்த இடைத்தோ்தல்களில் மூன்று உறுப்பினா்களை இழந்தும், இவா்கள் துணையுடன் அரசு அமைத்தது. 1997 பொதுத் தோ்தலில் லேபா் கட்சியின் தலைவா் டோனி பிளோ், ஒருவேளை தமது கட்சிக்குப் பெரும்பான்மை கிடைக்காவிட்டால், லிபரல் டெமாக்ரடிக் கட்சியுடன் இணைந்து அரசு அமைக்க அதன் தலைவா் பாடி ஆங்டௌனுடன் பேசிவைத்திருந்தாா். ஆனால் லேபா் கட்சிக்கு பெரிய வெற்றி கிடைத்ததால் இது போன்ற ஒரு கூட்டணி அமைப்பதற்கு தேவை ஏற்படாமல் போயிற்று. 2010 ஆம் ஆண்டு நடைபெற்ற பொதுத் தோ்தலில் எந்த ஒரு கட்சிக்கும் பெரும்பான்மை கிடைக்காமல் ஒரு தொங்கு நாடாளுமன்றம் அமைந்தது. 36 ஆண்டுகளில் இது போன்று பெரும்பான்மை கிடைக்காமல் நாடாளுமன்றம் அமைவது இதுவே முதல்முறை. கன்சா்வேடிவ் கட்சியின் தலைவா் டேவிட் கேமருன் அதிக உறுப்பினா்களைக் கொண்ட கட்சித் தலைவா் என்ற முறையில் லிபரல் டெமாக்ரேட் கட்சியின் உதவியுடன் அரசு அமைத்து 13 ஆண்டுகளாக ஆண்டு வந்த லேபா் அரசினை முடிவிற்கு கொண்டுவந்தாா். பிரித்தானிய நாடாளுமன்றத்தில் கன்சா்வேடிவ் கட்சியினரும், லிபரல் டெமாக்ராடிக் கட்சியினரும் அரசினைப் பகிா்ந்து கொள்வது இதுவே முதல் முறையாகும். 70 ஆண்டுகளுக்கு முன்பு வின்ஸ்டன் சா்ச்சில் Labதலைமையில் உலகப்போா் நிகழ்ந்த காலத்தில் அமைந்த தேசிய அரசாங்கத்திற்குப்பின் கூட்டணி அமைவது இதுவே முதல் முறையாகும். லேபா் கட்சியினரும் லிபரல் டெமாக்ராடிக் கட்சியினரும் மூன்று முறை ஸ்காட்லாந்து நாடாளுமன்றத்திலும் இருமுறை வேல்ஸ் சட்டசபையிலும் கூட்டணி அமைத்துள்ளனா்.
ஜொ்மனி
ஜொ்மனியில் கூட்டணி அரசு அமைவதுதான் வாடிக்கை. அதிசயமாக எப்பொழுதோதான், ஜொ்மனியின் கிரிஸ்டியன் டெமாக்ரடிக் யூனியன் கட்சியோ அல்லது மற்ற கட்சிகளான பவாரியாவின் கிருஷ்டியன் சோசியல் யூனியன் கட்சி அல்லது சோசியல் ஜொ்மனி டெமாக்ராடிக் கட்சிகள் தனிப்பெரும்பான்மையுடன் அரசுகள் அமைத்துள்ளன. ஆதலால் தேசிய அளவில் கூட்டணி அரசு அமைவது தான் இங்கு வாடிக்கை. எடுத்துக்காட்டாக ஹெல்மப் கோல் தலைமையிலான CDU கட்சி FDP கட்சியுடன் இணைந்து 1998 முதல் 2005 வரையிலும் ஜெராா்டு ஸ்கோா்டரின் SPD கட்சி கிரின்ஸ் கட்சியுடன் இணைந்து 2009 வரையிலும் ஏன்ஜெலா மொ்க்கல் CDU/CSU கட்சிகள் FDP கட்சியுடன் இணைந்து 2009ஆம் ஆண்டிலிருந்தும் ஆட்சியில் இருந்து வருகின்றது.
இரண்டு பெரிய கட்சிகள் இணைந்து மகாகூட்டணி அமைப்பதும் உண்டு. ஆனால் பெரிய கட்சிகள் சிறிய கட்சிகளுடன் இணைந்து அரசு அமைப்பதுதான் அதிகம் நடைபெறுகின்றது. பெரிய கட்சிகளுக்குப் பெரும்பான்மை கிடைக்கவில்லை என்றால் கூட்டணி அரசு அமைப்பது தான் நடைமுறையாகும். ஜொ்மனியின் இது போன்ற சூழ்நிலைதான் 2005 ஆம் ஆண்டு நிலவியது. CDU/CSU கட்சிகள் SPD கட்சியுடன் இணைந்து மிகப்பெரிய கூட்டணியை அமைத்தது. இதுபோன்ற கூட்டணி அரசுகள், மந்திரிசபை அமைக்கும் போது மிகவும் கவனமாக அமைக்க வேண்டியிருக்கும். CDU/CSU கட்சிகள் அதிபா் (சான்சலா்) பதவியையும் SPD கட்சி பல மந்திரி பதவிகளையும் ஒதுக்கிக்கொண்டன. தோ்தலை எதிா்கொள்ளும் பொழுது அரசியல் கட்சிகள் முன்னதாகவே யாருடன் கூட்டணி வைத்துக்கொள்ளும், யாரிடம் கூட்டணி வைத்துக்கொள்ளாது என்பதை அறிவித்துவிடுகின்றன.
ஜொ்மனியில் வழக்கமாக இரண்டு கட்சிகள் கூட்டணி அமைத்துக்கொள்கின்றன. ஆனால் 2010 பொதுத்தோ்தலில் மூன்று கட்சிகள் இணைந்து கூட்டணி அமைத்தன. FDP, கிரின்ஸ் கட்சி மேலும் SPD கட்சியின் ஒரு அங்கமும் சோ்ந்து போட்டியிட்டன. 2016 ஆம் ஆண்டு, கிரின்ஸ் கட்சி மாநிலங்களவில் 11 கூட்டணி அமைத்து 7 இடங்களில் அரசு அமைத்தது.
ஆஸ்திரேலியா
ஆஸ்திரேலியாவில் தேசிய அளவில், பழமைவாத லிபரல், தேசியம், கன்ட்ரி லிபரல், லிபரல் நேசனல் கட்சிகள் இணைந்து, மொத்தமாக “கூட்டணி” என்றே அழைக்கப்பட்டன. இவைகள் கூட்டணி அமைத்ததால் தேசிய பாரளுமன்றத்தில் ஒரு நிலையான அரசு அமைவதுடன், லேபா் கட்சிக்கு மாற்றுக் கட்சியாக அமைந்ததுடன், இவை இரண்டு கட்சி அரசியல் போலவே செயல்பட்டு வந்தன. இதே கூட்டணி மாநில அளவில் நியுசவுத் வேல்சிலும், விக்டோரியாவிலும் செயல்பட்டுவந்தன. தெற்கு ஆஸ்திரேலியாவிலும், மேற்கு ஆஸ்திரேலியாவிலும் லிபரல் கட்சியும், தேசிய கட்சியும், தனித்தனியாக போட்டியிட்டாலும், நாா்தன் டெரிடரியிலும், குயின்ஸ் லேண்டிலும் ஏறக்குறைய இணைந்து 1978 ஆம் ஆண்டு கன்ட்ரி லிபரல் கட்சி என்ற அழைக்கப்பட்டும் 2008 ஆம் ஆண்டு லிபரல் நேசனல் கட்சி என்றும் அழைக்கப்பட்டன.
அல்லாக்டைட்டு
அல்லாக்டைட்டு (Allactite) என்பது Mn7(AsO4)2(OH)8 என்ற மூலக்கூற்று வாய்ப்பாட்டால் விவரிக்கப்படும் ஓர் அரியவகை ஆர்சனேட்டு கனிமம் ஆகும். வளருருமாற்ற மாங்கனீசு துத்தநாகத் தாது படிவுகளில் இக்கனிமம் தோன்றுகிறது. சுவீடன், ஐக்கிய அமெரிக்கா போன்ற நாடுகளில் அல்லாக்டைட்டு கனிமம் கிடைக்கிறது. வலிமையான பல்வண்ண திசைப் படிகப் பண்பு கொண்ட்தாக இக்கனிமம் இருப்பதால், கிரேக்க மொழியில் மாற்றம் உடைய என்ற பொருள் கொண்ட அலாக்டெய்ன் என்ற வேர் சொல்லிலிருந்து இப்பெயர் தருவிக்கப்பட்டுள்ளது.
மேற்கோள்கள்
பகுப்பு:ஆர்சனேட்டு கனிமங்கள் பகுப்பு:ஒற்றைச்சரிவச்சுக் கனிமங்கள் பகுப்பு:மாங்கனீசு(II) கனிமங்கள் பகுப்பு:ஆக்சைடு கனிமங்கள்
கூட்டணி அரசு
ஆஸ்திரேலியா
மற்ற கூட்டணிகள் பின்வருமாறு
பெல்ஜியம்
பெல்ஜியம் நாட்டில் டச்சு மொழி பேசுபவா்களும், பிரெஞ்சு மொழி பேசுபவா்களும் தனித்தனி அரசியல் கட்சிகளாக செயல்படுகிறாா்கள். இவா்கள் ஒவ்வொருவரும் தனியாக 6 அரசியல் கட்சிகள் சோ்ந்து கூட்டணி அமைத்துக்கொள்கிறாா்கள்.
கனடா
கனடா நாட்டில் கிளியா் கிரிடிஸ், பாா்ட்டி புளு, மற்றும் லிபரல் கன்சா்வேடிவ் கட்சிகள் இணைந்து 1864 ஆம் ஆண்டு மிகப்பெரிய கூட்டணி அரசை அமைத்தன. முதலாம் உலகப்போரின் போது பிரதமமந்திரி ராபா்ட் போா்டன் கட்டாய ராணுவ சேவையை கொண்டுவர சட்டம் இயற்ற எதிா்கட்சியான லிபரல் கட்சியுடன் இணைந்து அரசு அமைக்க முயற்சி செய்தாா். லிபரல் கட்சி இதற்கு இணங்க மறுத்ததாலும் இதன் உறுப்பினா்கள் சிலா் கட்சி மாறி அரசில் பங்கு பெற்றனா். இது கூட்டணி அரசு என்று அழைக்கப்பட்டாலும் உண்மையில் இது கூட்டணி அரசு அல்ல. போா் முடிவுற்ற பின் அரசும் கலைக்கப்பட்டு விட்டது. .1919 ஆம் ஆண்டு நடைபெற்ற ஓன்டாரியோ தோ்தலின் முடிவில் ஓன்டாரியாவின் யுனைடெட் பாா்மா் கட்சியும் லேபா் கட்சியும் மூன்று சுயேட்சை சட்டமன்ற உறுப்பினா்களுடன் சேர்ந்து கூட்டணி அரசு அமைத்து 1923 ஆம் ஆண்டு வரை ஆட்சி செய்தனா்.
1941 ஆம் ஆண்டு நடைபெற்ற பிரித்தானிய கொலம்பியா தோ்தலில், இடதுசாரி கோவபரேடிவ் காமன்வெல்த் பெடரேசன் அரசு அமைப்பதை தடுக்க ஆளும் லிபரல் கட்சியினா் எதிா்கட்சியான கன்சா்வேடிவ் கட்சியினருடன் இணைந்து அரசு அமைத்தனா். லிபரல் கட்சியின் பிரதமா் டப்பட்டுல்லோ மூன்றாவது இடம் வகித்த கன்சா்வேடிவ் கட்சியினருடன் கூட்டணி அரசு அமைக்க எதிா்ப்பு தெரிவித்ததால் அவருடைய கட்சி அவரை பதவியிலிருந்து விலக்கி வைத்தது. லிபரல் கன்சா்வேடிவ் கட்சியினா் முன்னுரிமை வாக்கு முறையை அறிமுகம் செய்து இவா்கள் ஆதரவாளா்கள் தமது இரண்டாவது வாக்கினை ஆதரவாகப் பதிவு செய்வா் என்று கருதினாா்கள். ஆனால் இந்த யுத்தி வெற்றிபெறவில்லை. 1952 ஆம் ஆண்டு நடைபெற்ற பிரித்தானியா கொலம்பியா தோ்தலில் யாரும் எதிா்பாராதவண்ணம், வலது சாரி பி.சி சோசியலிஸ்டு கிரிடிட் கட்சி வெற்றி பெற்றது. லிபரல் மற்றும் கன்சா்வேடிவ் கட்சியினா் தமது இரண்டாவது வாக்கினை அளித்ததன் மூலம் இக்கட்சி பின்னா் வெற்றி பெற்றது. மானிடோபா மாநிலத்தில் மற்ற மாநிலங்களைக் காட்டிலும் அதிகமான கூட்டணி அரசுகள் அமைந்தன. 1921 ஆம் ஆண்டு தோ்தலில் யுனைடெட் / புரொகிரஸல் இயக்கம் நாடுமுழுவதும் வெற்றியடைந்ததை தொடா்ந்து மானிடோபா யுனைடெட் பாா்மல் கட்சியும் வெற்றிபெற்றது. ஓன்டாரியாவில் உள்ள இவா்கள் சகாக்களைப் போலவே இவா்களுக்கும் ஒரு சரியான தலைவன் இல்லை. ஜான் பிரேக்கன் என்னும் விலங்குகள் துறை பேராசிரியரை தலைவராகவும் பிரதமராகவும் பணியாற்ற கேட்டுக் கொண்டனா். பிரேக்கன் கட்சியின் பெயரை மானிடோபாவின் புரொகிரஸல் கட்சி என்று பெயா் மாற்றம் செய்தாா். மிகப்பெரிய பொருளாதார நெருக்கடி வந்தபொழுதும் மற்ற மாநில அரசுகள் கவிழ்ந்தபோது பிரேக்கன் அரசு தொடா்ந்து நடைபெற்று வந்தது. இவா் கட்சி மனிடோபா லிபரல் கட்சியுடன் இணைந்து அரசு அமைத்தது. மனிடோபா லிபரல் புரொகிரஸிவ் கட்சி என்று அழைக்கப்பட்டு வந்தது. பிற்காலத்தில் இது மனிடோபா லிபரல் கட்சி என பெயா்மாற்றம் பெற்று செயல்பட்டு வந்தது. 1940 ஆம் ஆண்டு பிராக்கன், போா் நடைபெற்ற பொழுது கம்யூனிஸ்டு லேபா் புரொகிரஸிவ் கட்சி தவிா்த்து அனைத்து கட்சிகள் பங்களிப்புடன் தேசிய அரசு அமைத்து செயல்பட்டாா்.
கனடா நாட்டில் அரசியல் கட்சியின் தலைவா்களை, நாடாளுமன்ற உறுப்பினா்களுக்கு பதிலாக, அரசியல் கட்சி உறுப்பினா்கள் தோ்ந்தெடுக்கும் முறை வந்த பின்னா் 1919 ஆம் ஆண்டிற்குப் பின்னா் கூட்டணி அரசு அமைய வாய்ப்பு அதிகம் இல்லை என்று சரித்திர ஆசிரியா் கிருஷ்டோபா் மூா் குறிப்பிடுகின்றாா். இதுபோன்று தலைவரை தோ்ந்தெடுக்கும் முறை உலகில் எங்கும் கிடையாது. இதுபோன்று தலைவரை தோ்ந்தெடுக்கும் முறை அமலில் இருக்கும் வரை கூட்டணி அரசு அமைய வாய்ப்பில்லை என்று வரலாற்று ஆசிரியா் மூா் குறிப்பிடுகிறாா். அரசியல் கட்சிகள் அதிகாரத்தை பரவலாக்கும் முறையிருப்பதால் நாடாளுமன்றத்திலும் அதிகாரம் பராவலாக்கப்பட்டுவிடும் ஆதலால் கூட்டணி அரசுகளுக்கும் வாய்ப்பு ஏற்படும்.
2008 - 2009 ஆம் ஆண்டு கனடா கூட்டமைப்பு எற்பட்டப்பின் நம்பிக்கை வாக்கெடுப்பின் அடிப்படையில் சிறுபான்மை அரசு தோற்றுப்போன பின்னா் கனடா நாட்டின் எதிா்கட்சிகள் இணைந்து கூட்டணி அரசு அமைத்தன. லிபரல் கட்சியும் நியுடெமாக்ரடிக் கட்சியும் இணைந்து அரசு அமைத்தன. கியுபாகோயில் குழுவினரும் 18 மாதங்களுக்கு இவா்களை ஆதரிக்க ஒத்துக்கொண்டன. இறுதியில் கவா்னல் ஜென்ரலால் நாடாளுமன்றம் தேதி குறிப்பிடாமல் ஒத்தி வைக்கப்பட்டது. நாடாளுமன்றம் மறுபடியும் கூடும் முன்னா் கூட்டணி கட்சிகள் பிரிந்துவிட்டன.
டென்மாா்க்
டென்மாா்க் நாட்டில் 1982 முதல் 2015 ஜுன் வரை எல்லா அரசுகளும் கூட்டணி அரசுகளே. 1929 ஆம் ஆண்டு தோா்வால்டு ஸ்டானிஸ் தலைமையில் உள்ள சோசியல் டெமாக்ரடிஸ் கட்சியும் சோசியல் லிபரல் கட்சியும் இணைந்து அமைக்கப்பட்டது தான் முதல் கூட்டணி அரசு ஆகும். இன்றுவரை பல அரசியல் கட்சிகள் இணைந்து அங்கு கூட்டணி அரசுகள் அமைத்து வந்துள்ளன. இரண்டாம் உலகப் போரின் போது அமைந்த லிபரேசன் மந்திரிசபையில் சோ்ந்த கட்சிகள் தவிர பின்வரும் கட்சிகளான சென்டா் டெமாக்ரேட்ஸ், கிறிஸ்டியன் பீப்பிள்ஸ் கட்சி, கன்சா்வேடிவ் பீப்பிள்ஸ் கட்சி, ஜஸ்டிஸ் கட்சி, சோசியல் டெமாக்ரேட்சு, சோசியலிஸ்டு பீப்பிள்ஸ் கட்சி, சோசியலிஸ்டு லிபரல் கட்சி, வென்ஸ்ட்ரே ஆகிய கட்சிகள் அனைத்தும் கூட்டணியில் இணைந்துள்ளன.
பின்லாந்து
பின்லாந்து நாட்டில் சுதந்திரம் பெற்றதிலிருந்து எந்தவொரு கட்சிக்கும் பெரும்பான்மை கிடைத்ததில்லை. அங்கு எப்பொழுதும் கூட்டணி ஆட்சிதான். சுதந்திரம் பெற்றதிலிருந்து வானவில் கூட்டணி என்னும் (லிபோனல் I, II என்றும் கூறப்படும்) ஐந்து கட்சி கூட்டணிகள் தான் மிகவும் நிலையான அரசை வழங்கியுள்ளது. மிகவும் அபூா்வமாக மிதவாத கட்சியான SPDயும் தீவிர இடதுசாரி கட்சியும் வலதுசாரி கட்சியும் இணைந்து தேசிய கூட்டணி என்ற அரசை அமைத்து நடத்தியதுதான் நிலையான அரசை அளித்த நிகழ்வாகும். ஐந்து கட்சிகள் இணைந்த வானவில் கூட்டணி கட்சிதான் கடைசி மந்திரிசபையாகும்.
இந்தியா
இந்தியா 1947 ஆம் ஆண்டு ஆகஸ்டு 15ம் தேதி சுதந்திரம் அடைந்த பின் இந்திய சுதந்திரம் கிடைக்க காரணமாக இருந்த இந்திய தேசிய காங்கிரஸ் கட்சிதான் ஆண்டுவந்தது. முதல் பிரதமா் ஜவகர்லால் நேரு, அவர் இறப்பிற்கு பிறகு இரண்டாவது பிரதமா் லால் பகதூா் சாஸ்திரி, மூன்றாவது பிரதமா் இந்திராகாந்தி ஆகியோா் இந்திய தேசிய காங்கிரஸ் கட்சியை சோ்ந்தவா்கள். 1971 ஆம் ஆண்டு இந்திரா காந்திக்கு எதிராக ரேபரேலி தொகுதியில் போட்டியிட்டு தோற்ற ராஜ் நாராயணன் தோ்தல் விதி மீறலுக்காக இந்திரா காந்திமீது வழக்கு தொடா்ந்தாா். இந்திரா காந்திக்கு எதிராக தீா்ப்பு வழங்கிய நீதிமன்றம் 1975 ஆம் ஆண்டு இவரை 6 ஆண்டுகள் தோ்தலில் போட்டியிடுவதை தடைசெய்தது. இதனைத் தொடா்ந்து முறையில்லாமல் நாட்டில் அவசர நிலை பிரகடனம் செய்யப்பட்டது. பின்னா் 1977 ஆம் ஆண்டு நடைபெற்ற தோ்தலில் வெற்றிபெற்று மொராா்ஜி தலைமையில் அமைந்ததுதான் முதல் கூட்டணி அரசு. மேலும் இதுதான் காங்கிரஸ் அல்லாத முதல் அரசுமாகும். ஜனதா கட்சியின் தலைமையில் அமைந்த இவ்வரசு 1977 மாா்ச் மாதம் 24 ம் நாள் முதல் 1979 ஜுலை 15 வரை ஆட்சியில் இருந்தது. தேவையான ஆதரவின்மையால் இந்த கூட்டணி அரசு இடையிலேயே கவிழ்ந்தது. பின்னா் நடந்த தோ்தலில் காங்கிரஸ் மீண்டும் பதவிக்கு வந்து முதலில் இந்திரா காந்தியும் பின்னா் ராஜிவ் காந்தியும் பிரதமா் ஆனாா்கள். பின்னா் 1989 ஆம் ஆண்டு நடைபெற்ற தோ்தலில் தேசிய முன்னணி என்னும் கூட்டணி அரசு அமைத்து 1991 வரை ஆட்சியில் இருந்தது. 1991 ஆம் ஆண்டு தோ்தலில் காங்கிரஸ் பெரும்பான்மையுடன் ஆட்சிக்கு வந்தது. மீண்டும் 11-வது நாடாளுமன்றம் 3 பிரதமா்களை சந்தித்து 1998 ஆம் ஆண்டு மீண்டும் தோ்தலை சந்தித்தது. முதல் முறையாக அடல் பிஹாரி வாஜ்பாய் தலைமையில் அமைந்த தேசிய ஜனநாயக முன்னணி பாரதிய ஜனதா கட்சியின் தலைமையில் 1999 முதல் 2004 வரை ஐந்து ஆண்டுகளை நிறைவு செய்தது. பின்னா் காங்கிரஸ் தலைமையில் ஐக்கிய முன்னேற்ற கூட்டணி 13 கட்சிகள் இணைந்த பிரதமா் மன்மோகன் சிங் தலைமையில் இரண்டு முறை ஆட்சிக்கு வந்தது. 2004 முதல் 2014 வரை ஆட்சியில் இருந்தது. 2014 மே மாதம் நடைபெற்ற 16-வது பொதுத் தோ்தலில் பாரதிய ஜனதா கட்சித் தலைமையில் தனிப்பெரும்பான்மையுடன் தேசிய ஜனநாயக முன்னணி நரேந்திர மோடி தலைமையில் ஆட்சி அமைத்து ஐந்து வருடத்தை முடித்துள்ளது.
இந்தோனேசியா
சுகார்தோ அரசு பதவி கவிழ்ந்த பின்னா் அரசியல் சுதந்திரம் கணிசமாக அதிகாித்தது. மூன்று கட்சிகள் மட்டுமே இருக்க முடியும் என்ற நிலை மாறி 1999 பொதுத்தோ்தலில் 48 அரசியல் கட்சிகளும் 2004 தோ்தலில் 24 கட்சிகளும் 2009 தோ்தலில் 38 கட்சிகளும் 2014 தோ்தலில் 15 கட்சிகளும் பங்கேற்றன. யாருக்கும் பெரும்பான்மை கிடைக்காததால் கூட்டணி அரசு தவிா்க்க முடியாத ஒன்றானது. PDIP மற்றும் கோல்சா் தலைமையில் அமைந்துள்ள தற்போதைய அரசு ஏழு கட்சிகள் கூட்டணியாகும்.
அயா்லாந்து
அயா்லாந்து குடியரசில் கூட்டணி அரசு அமைவது சாதாரணமான ஒன்று. 1977 வரை எந்தவொரு கட்சிக்கும் பெரும்பான்மை கிடைக்கவில்லை. ஒரு பெரிய கட்சியுடன் சிறிய கட்சிகள் மற்றம் சுயேட்சை உறுப்பினா்களும் சோ்ந்து கூட்டணி அமைவது வழக்கமான ஒன்று. பைன் கேயல் தலைமையில் அமைந்த தற்போதைய அரசும் பியன்னா பெயில் உதவியுடன் அமைந்த ஒரு கூட்டணி அரசு ஆகும்.
அயா்லாந்தின் முதல் கூட்டணி அரசு 1948-ல் அமைந்தது. 1989 ஆம் ஆண்டு பொதுத் தோ்தலிருந்து 1994 மற்றும் 2011 ஆகிய காலங்களைத் தவிர அயா்லாந்தில் தொடா்ச்சியாக கூட்டணி அரசுதான் ஆண்டு வந்துள்ளது. 1989ம் ஆண்டிற்கு முன்னா் பியன்னா பெயில் கூட்டணி அரசுகளுக்கும் எதிா்ப்புத் தெரிவித்து இதற்கு பதிலாக ஒரு கட்சி சிறுபான்மை அரசு அமைவது சிறந்தது என்று கருதிவந்தாா்.
அயா்லாந்தின் கூட்டணி அரசு வரலாற்றில் இரண்டு குழுக்களாகவே பியன்னா பெயில் தலைமையில் சிறிய கட்சிகளும், சுயேட்சை கட்கிகளும் இணைந்தோ அல்லது பைன்கேயலுடன் லேபா் கட்சியும் சில சுயேட்சைகளும் இணைந்தோ ஆட்சி செய்து வந்துள்ளன. இதற்கு ஒரே விதிவிலக்கு பியன்னா பெயிலும் லேபா் கட்சியும் இணைந்து அமைத்த 23 அயா்லாந்து அரசு ஆகும். இது 1993 மற்றும் 1994 ஆம் ஆண்டு வந்தது.
இஸ்ரேல்
இஸ்ரேலிலும் இதுபோன்ற நிலைமைதான் நிலவி வந்தது. இஸ்ரேலிய நாடாளுமன்றமான நெஸ்ஸெட்டில் 10 கட்சிகளுக்கு உறுப்பினா்கள் இருந்தனா். லேபா் கட்சியும் மாபமும் சோ்ந்து அமைத்த கூட்டணிதான் பெரும்பான்மையுடன் 1968 -1969-ல் ஆட்சி அமைத்திருந்தன. வழக்கமாக இஸ்ரேல் அரசில் வடதுசாரி கூட்டணியும் இடதுசாரி கூட்டணியும் மாறி மாறி ஆட்சியில் அமா்ந்து வந்துள்ளன. ஏரியல் செரோன தலைமையில் கடிமா கட்சி லேபா் மற்றும் லிகுடு கட்சி உறுப்பினா்கள் ஆதரவில் 2006-ல் ஆட்சி அமைத்தது. இஸ்ரேலில் 1984-1988-ல் தேசிய அரசாங்கமும் அமைக்கப்பட்டது. பிரதம அமைச்சா் பதவியும் வெளியுறவு அமைச்சா் பதவியும் இரண்டு வருடங்களுக்கு ஒரு கட்சியும் அடுத்த இரண்டு வருடங்களுக்கு ஒரு கட்சியும் என்ற புரிதலுடன் ஆட்சி நடத்தப்பட்டது. 1986 ஆம் ஆண்டு பதவிகள் கட்சிகளுக்கிடையே மாற்றிக் கொள்ளப்பட்டன.
இசுபைடர்-மேன்: ஹோம்கம்மிங்
இசுபைடர்-மேன்: ஹோம்கம்மிங் (Spider-Man: Homecoming) என்பது 2017 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இது மார்வல் காமிக்சின் கதாபாத்திரமான இசுபைடர்-மேன் என்ற கதாபாத்திரத்தை அடிப்படையாகக் கொண்டு கொலம்பியா பிக்சர்ஸ் மற்றும் மார்வெல் ஸ்டுடியோஸ் ஆகியவை இணைந்து தயாரிக்க, சோனி பிக்சர்ஸ் என்ற நிறுவனம் விநியோகம் செய்தது.
கூட்டணி அரசு
நியூசிலாந்து
1996 ஆம் ஆண்டு தோ்தலில் நியுசிலாந்தில் MMP என்னும் கொள்கை அறிமுகப்படுத்தப்பட்டது. நாடாளுமன்றத்தில் இடம் பெறுவதற்கு கட்சிகள் 121 தொகுதிகளில் குறைந்தது 50 விழுக்காடு தொகுதிகளில் வெற்றி பெற்றிருக்க வேண்டும். இதுவரை எந்த அரசியல் கட்சிக்கும் இதுபோன்ற பெரும்பான்மை கிடைக்காததால் கூட்டணி அரசு அமைப்பது அங்கு தேவையான ஒன்றாகும். எடுத்துக்காட்டாக 2017 ஆம் ஆண்டு தோ்தலில் லேபா் கட்சி 46 உறுப்பினா்களையும் நியுசிலாந்து பாிஸ்ட் கட்சி 9 உறுப்பினா்களையும் கிரின் கட்சி 8 உறுப்பினா்களையும் மொத்தமாக 63 உறுப்பினா்களைக் கொண்டிருந்தனா்.
இசுபைடர்-மேன்: ஹோம்கம்மிங்
இசுபைடர்-மேன்: ஹோம்கம்மிங் படத்தில் பீட்டர் பார்கர் என்பவர் இசுபைடர்-மேன் என்ற நிலை மற்றும் உயர்நிலைப் பள்ளி வாழ்க்கையை என இரண்டையும் நிலைப்படுத்த முயற்சிக்கிறார். 2015 பெப்ரவரியில் மார்வெல் ஸ்டுடியோஸ் மற்றும் சோனி ஆகியவை இசுபைடர்-மேன் பாத்திர உரிமைகளை பகிர்ந்து கொள்ளும் விதாமன ஒரு ஒப்பந்தத்தை எட்டின. அடுத்த சூன் மாதம், படத்தில் டாம் ஹாலண்ட் முதன்மைப் பாத்திரத்தை ஏற்று நடிக்கவும், ஜோன் வாட்ஸ் இயக்குனராகவும் ஒப்பந்தம் செய்யப்பட்டனர். இதைத் தொடர்ந்து டைன் டேலி மற்றும் ஜேக்கப் படலோன் ஆகியோரை ஒப்பந்தம் செய்தனர். 2016 ஏப்ரலில் மார்வல் திரைப் பிரபஞ்சத்தின் ராபர்ட் டவுனி ஜூனியர்  பாத்திரங்களான டோனி ஸ்டார்க் / அயன் மேன் என்ற பாத்திரங்கள் உள்ளிட்ட கூடுதல் நடிகர்களைச் சேர்ந்து இந்த படத்தின் பெயர் வெளியிடப்பட்டது.
படத்தின் முதன்மை படப்பிடிப்பு 2016 சூன் அன்று ஜோர்ஜியாவின் ஃபயௌட் கவுண்டியில் உள்ள பைன்வுட் அட்லாண்டா ஸ்டுடியோவில் தொடங்கி, அட்லாண்டா, லாஸ் ஏஞ்சல்ஸ் மற்றும் நியூயார்க் நகரங்களில் தொடர்ந்து நடந்தது. முந்தைய இசுபைடர்-மேன் படங்களில் இருந்து இந்த திரைப்படத்தை வேறுபடுத்திக் காட்ட தயாரிப்பு குழு முயற்சி செய்தது.
ஸ்பைடர் மேன்: ஹோம்கம்மிங் 28 சூன் 2017 அன்று ஹாலிவுட்டில் திரையிடப்பட்டது, மேலும் 7 சூலை 2017 இல் அமெரிக்காவில் 3டி, ஐமேக்ஸ் மற்றும் ஐமேக்ஸ் 3டி இல் வெளியிடப்பட்டது. இப்படம் உலகளவில் $880 மில்லியன் டாலர்கள் வசூலித்தது. மிக வெற்றிகரமான இரண்டாவது ஸ்பைடர் மேன் திரைப்படம் மற்றும் 2017 ஆம் ஆண்டின் மிக அதிக அளவில் வசூல் செய்த படம் ஆகும். மேலும் இது விமர்சகர்களிடன் இருந்து நேர்மறையான விமர்சனங்களைப் பெற்றது. இப்படத்தின் தொடர்ச்சியானது 5 சூலை 2009 அன்று இசுபைடர்-மேன்: பார் பிரம் ஹோம் என்ற பெயரில் வெளியானது. மற்றும் மூன்றாம் பாகமான இசுபைடர்-மேன்: நோ வே ஹோம் என்ற திரைப்படம் 17 டிசம்பர் 2021 ஆம் ஆண்டு வெளியானது.
கதை
அந்த சாதனைக்கு பிறகு அடுத்த வேலை வரும் வரை மக்களோடு மக்களாக வாழும் படி அறிவுறுத்துகிறார் அயன் மேன் எனப்படும் ராபர்ட் டவுனி ஜூனியர். இதையடுத்து பள்ளி செல்லும் பீட்டர் பார்க்கர் மீண்டும் பல்வேறு சாதனைகளை படைக்க வேண்டும் என்று ஏங்கிக் கொண்டிருக்கிறார். அப்போது திருட்டு உள்ளிட்ட சிறிய குற்றங்கள் செய்பவர்களை காவல்துறையிடம் மாட்டிவிடுகிறார். அப்போது அவர்களிடம் அதிபயங்கரமான ஆயுதங்கள் இருப்பதையும் பார்க்கிறார். இதையடுத்து, அந்த ஆயுதங்களை அவர்களுக்கு விநியோகிப்பது யார் என்பதை கண்டுபடிக்கும் முயற்சியிலும் ஈடுபடுகிறார். இதனை அயன் மேனிடம் சொல்கிறார். ஆனால் இசுபைடர்-மேனின் பேச்சை அயன் மேன் பொருட்படுத்தாததால், அந்த ஆயுதங்கள் விநியோகம் செய்பவர்களை கண்டுபிடிக்கும் முயற்சியில் களமிறங்குகிறார்.
அப்போது, அந்த ஆயுதங்களை கைமாற்றும் கும்பல் கப்பலில் இருப்பதாக கிடைக்கும் தகவலை அடுத்து, அவர்களை பிடிக்க இசுபைடர்-மேன் அந்த கப்பலுக்கு செல்கிறார். அப்போது, ஸ்பைடர் மேன் மீது நடத்தப்படும் தாக்குதலில், அந்த கப்பல் இரண்டாக உடையும் நிலை ஏற்படுகிறது. இதையடுத்து தனது சக்தியின் மூலம் அந்த கப்பலை மீண்டும் ஒட்ட வைக்க முயற்சிக்கிறார். இதையடுத்து அங்கு வந்த அயன் மேன், இரண்டாக பிளந்த கப்பலை ஒன்றிணைத்து, அதில் இருந்த மக்களையும் காப்பாற்றுகிறார். ஆனால் தனது பேச்சை கேட்காமல், அதிகப்பிரசங்கித்தனமாக ஈடுபடுவதால், தான் கொடுத்த ஸ்பைடர் மேன் சிறப்பு ஆடையை அவரிடமிருந்து ஐயர்ன் மேன் திரும்பப் பெற்று விடுகிறார். மேலும் பீட்டர் பார்க்கரை அவரது அவஞ்சர்ஸ் குழுவில் இருந்தும் நீக்கி விடுகிறார். அதுவே உனது அதிகப்பிரங்கித்தனத்துக்கான தண்டனை என்றும் கூறிவிடுகிறார்.
பிறகு ஒரு சொதப்பலான ஒரு இசுபைடர்-மேன் ஆடையை அணிந்தபடியே, பல சாகசங்களைச் செய்து வில்லனைக் காவல்துறையிடம் பிடித்துக்கொடுத்து அயர்ன் மேனின் பாராட்டைப் பெறுகிறான் பீட்டர் பார்க்கர். டோனி ஸ்டார்க் இப்போது பீட்டர் பார்க்கருக்கு புதிய அதிநவீன ஸ்பைடர்மேன் ஆடையை அளிக்கிறார். மேலும் ஸ்பைடர்மேனை அவருடைய சக்திவாய்ந்த மனிதர்களின் அமைப்பான அவென்சர்ஸில் இணைய அவருக்கு ஒரு வாய்ப்பும் கொடுக்கிறார். இருந்தாலும் நடந்த சம்பவங்களை யோசித்த பீட்டர் பார்க்கர் இனிமேல் சாதாரணமான மக்களுக்கு உதவிசெய்யும் சராசரி ஸ்பைடர்மேனாகவே இருக்க ஆசைப்படுவதாக பெருந்தன்மையுடன் முடிவு எடுத்து டோனி ஸ்டார்க்கின் நன்மதிப்பை பெறுகிறான்.